Sverrir Guðna í tveimur kvikmyndum á Sundance Sverrir Guðnason fer með hlutverk í tveimur kvikmyndum sem sýndar verða á Sundance-kvikmyndahátíðinni . Íslenski leikarinn Sverrir Guðnason leikur í tveimur kvikmyndum sem sýndar verða á Sundance-kvikmyndahátíðinni í janúar á næsta ári . Yfir 15 þúsund kvikmyndir voru sendar inn til kvikmyndahátíðarinnar og af þeim voru valdar 118 kvikmyndir til sýningar . Sverrir fer með hlutverk í kvikmyndinni Falling sem kemur úr smiðju Viggos Mortensen . Mortensen framleiðir kvikmyndina , leikstýrir henni , skrifaði handritið og fer einnig með aðalhlutverkið . Þá leikur Sverrir einnig í sænsku kvikmyndinni Charter í leikstjórn Amöndu Kernell . Sverrir hefur gert það gott í kvikmyndaheiminum á síðustu árum . Hann fór með hlutverk sænska tennisspilarans Björns Borg í kvikmyndinni Borg vs McEnroe .